ทรานส์นีสเตรีย

| สาธารณรัฐมอลเดเวียพรีดเนสโตรวี Приднестро́вская Молда́вская Респу́блика (รัสเซีย) Pridnestróvskaya Moldávskaya Respúblika Republica Moldovenească Nistreană (โรมาเนีย) Република Молдовеняскэ Нистрянэ (อักษรซีริลลิกมอลโดวา) Придністро́вська Молда́вська Респу́бліка (ยูเครน) Prydnistróvska Moldávska Respúblika |
| --- | --- |
   ธงที่ใช้ร่วมอย่างเป็นทางการ    ตราแผ่นดิน  
เพลงชาติ:  Мы славим тебя, Приднестровье My slavim tebya, Pridnestrovie "เราร้องเพลงสรรเสริญทรานส์นีสเตรีย" 

สถานะ: รัฐที่ไม่ได้รับการรับรอง ถูกยอมรับโดยสหประชาชาติ ว่าเป็นส่วนหนึ่งของประเทศมอลโดวาโดยนิตินัย
เมืองหลวง และเมืองใหญ่สุด: ตีรัสปอล 46°50′25″N 29°38′36″E﻿ / ﻿46.84028°N 29.64333°E﻿ / 46.84028; 29.64333
ภาษาราชการ: รัสเซียa มอลโดวา (โรมาเนีย)b ยูเครน
ภาษากลาง: รัสเซีย
กลุ่มชาติพันธุ์  (ค.ศ. 2015): 29.1% รัสเซีย 28.6% มอลโดวา 22.9% ยูเครน 2.4% บัลแกเรีย 1.1% กากาอุซ 0.5% เบลารุส 0.2% ทรานส์นีสเตรีย 1.4% อื่น ๆ (14% ไม่ได้ระบุ)
เดมะนิม: ชาวทรานส์นีสเตรีย ชาวพรีดเนสโตรวี
การปกครอง: สาธารณรัฐรัฐเดี่ยว ระบอบกึ่งประธานาธิบดี

• ประธานาธิบดี : วาดีม คราซโนเซสกี
• นายกรัฐมนตรี : อะเลคซันดร์ รอเซนเบิร์ก
• ประธานสภาสูงสุด : อะเลคซันดร์ คอร์ชูนอฟ
 
สภานิติบัญญัติ: สภาสูงสุด
รัฐที่ได้รับการรับรองอย่างไม่สมบูรณ์

• ประกาศเอกราชจากสาธารณรัฐสังคมนิยมโซเวียตมอลเดเวีย : 2 กันยายน ค.ศ. 1990
• ประกาศเอกราชจากสหภาพโซเวียต : 25 กันยายน ค.ศ. 1991
• สืบทอดจากสาธารณรัฐสังคมนิยมโซเวียตมอลเดเวียพรีดเนสโตรวี : 5 พฤศจิกายน ค.ศ. 1991
• สงครามทรานส์นีสเตรีย : 2 มีนาคม – 21 กรกฎาคม ค.ศ. 1992
• ได้รับการรับรอง : 3 สมาชิกที่ไม่ใช่สมาชิกของสหประชาชาติc
 
พื้นที่
• รวม: 4,163 ตารางกิโลเมตร (1,607 ตารางไมล์)
• แหล่งน้ำ (%): 2.35
ประชากร
• มกราคม ค.ศ. 2022 ประมาณ:  347,251 (ค่าประมาณของมอลโดวา)
• สำมะโนประชากร ค.ศ. 2015:  475,373
• ความหนาแน่น: 73.5 ต่อตารางกิโลเมตร (190.4 ต่อตารางไมล์)
จีดีพี (ราคาตลาด) : ค.ศ. 2012 (ประมาณ)
• รวม: 1.0 พันล้านดอลลาร์สหรัฐ
• ต่อหัว: 3,000 ดอลลาร์สหรัฐ
สกุลเงิน: รูเบิลทรานส์ทีสเตรียd (PRB)
เขตเวลา: UTC+2 (เวลายุโรปตะวันออก)
• ฤดูร้อน (เวลาออมแสง): UTC+3 (เวลาออมแสงยุโรปตะวันออก)
รหัสโทรศัพท์: +373e
 ภาษารัสเซียเป็นภาษาราชการหลัก ภาษาโรมาเนียมีชื่อเรียกอย่างเป็นทางการว่าภาษามอลโดวาในทรานส์นิสเตรียและเขียนด้วยอักษรซีริลลิกมอลโดวา จำกัดเฉพาะเซาท์ออสซีเชีย, สาธารณรัฐอับคาเซีย และ สาธารณรัฐอาร์ทซัค (ดูเพิ่มที่ชุมชนเพื่อประชาธิปไตยและสิทธิของชาติ) สกุลเงินเล็วมอลโดวาใช้ในพื้นที่เหล่านั้นภายใต้การควบคุมของมอลโดวาและในเขตรักษาความปลอดภัย +373 5 และ +373 2 
ทรานส์นีสเตรีย (อังกฤษ: Transnistria) หรือชื่ออย่างเป็นทางการคือ สาธารณรัฐมอลเดเวียพรีดเนสโตรวี (Pridnestrovian Moldavian Republic) เป็นรัฐแยกตัวออกมาที่ได้รับการรับรองอย่างไม่สมบูรณ์ ซึ่งเป็นที่ยอมรับในระดับสากลว่าเป็นส่วนหนึ่งของมอลโดวา ทรานส์นีสเตรียควบคุมพื้นที่แคบส่วนใหญ่ระหว่างแม่น้ำนีสเตอร์ และชายแดนมอลโดวา - ยูเครน รวมถึงดินแดนบางส่วนที่อยู่อีกฟากหนึ่งของแม่น้ำ ตีรัสปอลเป็นเมืองหลวงและเมืองที่ใหญ่ที่สุด ทรานส์นีสเตรียมีสามประเทศเท่านั้นที่ให้การรับรองเอกราช ได้แก่ เซาท์ออสซีเชีย, อับฮาเซีย และอาร์ทซัค (สามประเทศนี้ ประเทศส่วนใหญ่ก็ไม่ได้ให้การรับรองเช่นกัน) และมีกองทัพรัสเซียคงกำลังทหาร ทรานส์นีสเตรียถูกกำหนดอย่างเป็นทางการโดยสาธารณรัฐมอลโดวาให้เป็นหน่วยปกครองดินแดนฝั่งซ้ายของแม่น้ำนีสเตอร์ (โรมาเนีย: Unitățile Administrativ-Teritoriale din stînga Nistrului) หรือ Stînga Nistrului ("ฝั่งซ้ายของแม่น้ำนีสเตอร์") ในเดือนมีนาคม ค.ศ. 2022 สมัชชารัฐสภาแห่งสภายุโรปได้ลงมติซึ่งกำหนดให้ทรานส์นีสเตรียเป็นดินแดนที่อยู่ภายใต้การยึดครองทางทหารของรัสเซีย
ภูมิหลังของภูมิภาคนี้สามารถสืบย้อนไปถึงสาธารณรัฐปกครองตนเองสังคมนิยมโซเวียตมอลเดเวียซึ่งก่อตั้งขึ้นใน ค.ศ. 1924 ภายในสาธารณรัฐสังคมนิยมโซเวียตยูเครน ระหว่างสงครามโลกครั้งที่สอง สหภาพโซเวียตได้เข้ายึดส่วนหนึ่งของสาธารณรัฐปกครองตนเองมอลเดเวียที่ถูกยุบและเบสซาเรเบียของราชอาณาจักรโรมาเนียเพื่อก่อตั้งสาธารณรัฐสังคมนิยมโซเวียตมอลเดเวียใน ค.ศ. 1940 ประวัติศาสตร์ปัจจุบันของภูมิภาคนี้เริ่มมีใน ค.ศ. 1990 ระหว่างการล่มสลายของสหภาพโซเวียต เมื่อสาธารณรัฐสังคมนิยมโซเวียตมอลเดเวียพรีดเนสโตรวี ถูกจัดตั้งขึ้นด้วยความหวังว่าจะยังคงอยู่ในสหภาพโซเวียตหากมอลโดวาแสวงหาการรวมเป็นหนึ่งกับโรมาเนียหรือเป็นเอกราชที่ซึ่งเกิดขึ้นในเดือนสิงหาคม ค.ศ. 1991 หลังจากนั้นไม่นาน ความขัดแย้งทางทหารระหว่างสองฝ่ายเริ่มขึ้นในเดือนมีนาคม ค.ศ. 1992 และจบลงด้วยการหยุดยิงในเดือนกรกฎาคมปีเดียวกัน
ตามข้อตกลงหยุดยิง คณะกรรมการควบคุมร่วมสามฝ่าย (รัสเซีย มอลโดวา และทรานส์นิสเตรีย) กำกับดูแลการจัดการด้านความมั่นคงในเขตปลอดทหาร ซึ่งประกอบด้วย 20 ท้องที่ทั้งสองฝั่งแม่น้ำ แม้ว่าจะมีการหยุดยิงแล้ว แต่สถานะทางการเมืองของดินแดนนั้นยังคงไม่ได้รับการแก้ไข ทรานส์นิสเตรียเป็นสาธารณรัฐระบบประธานาธิบดีอิสระโดยพฤตินัยที่ไม่ได้รับการรับรอง โดยมีรัฐบาล รัฐสภา กองทัพ ตำรวจ ระบบไปรษณีย์ สกุลเงิน และทะเบียนรถเป็นของตัวเอง ทางการได้นำรัฐธรรมนูญ ธงชาติ เพลงชาติ และตราแผ่นดินมาใช้ หลังจากข้อตกลงระหว่างมอลโดวาและยูเครนใน ค.ศ. 2005 บริษัททั้งหมดของทรานส์นีสเตรียที่พยายามส่งออกสินค้าผ่านชายแดนยูเครนจะต้องจดทะเบียนกับทางการมอลโดวา ข้อตกลงนี้มีผลบังคับใช้หลังจากภารกิจช่วยเหลือชายแดนของสหภาพยุโรปในมอลโดวาและยูเครน (EUBAM) มีผลบังคับใช้ใน ค.ศ. 2005 ชาวทรานส์นิสเตรียส่วนใหญ่มีสัญชาติมอลโดวา แต่หลายคนมีสัญชาติรัสเซีย โรมาเนียหรือยูเครน กลุ่มชาติพันธุ์หลัก ได้แก่ รัสเซีย มอลโดวา/โรมาเนีย และยูเครน
เช่นกันกับเซาท์ออสซีเชีย, อับฮาเซีย และอาร์ทซัค ทรานส์นีสเตรียเป็นเขต "ความขัดแย้งเยือกแข็ง" ยุคหลังโซเวียต รัฐทั้งสี่ที่ได้รับการรับรองหรือไม่ได้รับการรับรองอย่างไม่สมบูรณ์บางส่วนเหล่านี้รักษาความสัมพันธ์ฉันมิตรกับแต่ละอื่น ๆ และก่อตั้งชุมชนเพื่อประชาธิปไตยและสิทธิของชาติ